CELEX: 31981R0850
Language: el
Date: 1981-04-01 00:00:00
Title: Κανονισμός (ΕΟΚ) αριθ. 850/81 τού Συμβουλίου τής 1ης Απριλίου 1981 περί τροποποιήσεως τού κανονισμού (ΕΟΚ) αριθ. 878/77 «περί τών τιμών συναλλάγματος οι οποίες πρέπει νά εφαρμόζονται στόν γεωργικό τομέα»

Avis juridique important

|

31981R0850

Κανονισμός (ΕΟΚ) αριθ. 850/81 τού Συμβουλίου τής 1ης Απριλίου 1981 περί τροποποιήσεως τού κανονισμού (ΕΟΚ) αριθ. 878/77 «περί τών τιμών συναλλάγματος οι οποίες πρέπει νά εφαρμόζονται στόν γεωργικό τομέα»  

Επίσημη Εφημερίδα αριθ. L 090 της 04/04/1981 σ. 0001 - 0005

***** ΚΑΝΟΝΙΣΜΟΣ (ΕΟΚ) αριθ. 850/81 ΤΟΥ ΣΥΜΒΟΥΛΙΟΥ  της 1ης Απριλίου 1981  περί τροποποιήσεως του κανονισμού (ΕΟΚ) αριθ. 878/77 «περί των τιμών συναλλάγματος οι οποίες πρέπει να εφαρμόζονται στον γεωργικό τομέα»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμόζονται στο πλαίσιο της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  την πρόταση της Επιτροπής,  Εκτιμώντας:  ότι οι αντιπροσωπευτικές τιμές που ισχύουν σήμερα καθορίσθηκαν από τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμόζονται στον γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 3447/80 (4)·  ότι από τις 23 Μαρτίου 1981 επήλθαν ορισμένες τροποποιήσεις των κεντρικών τιμών των κοινοτικών νομισμάτων στο πλαίσιο του ευρωπαϊκού νομισματικού συστήματος· ότι αυτές οι τροποποιήσεις συνεπάγονται, κατ αρχήν, σε ορισμένα Κράτη μέλη την αύξηση των νομισματικών εξισωτικών ποσών ή τη θέσπισή τους· ότι είναι επομένως σκόπιμο να ληφθούν τα αναγκαία μέτρα προκειμένου να αποφευχθεί μια παρόμοια συνέπεια· ότι ως εκ τούτου ενδείκνυται να προσαρμοσθούν οι αντιπροσωπευτικές τιμές των ενδιαφερομένων Κρατών μελών·  ότι η προσαρμογή των αντιπροσωπευτικών τιμών αυτών των Κρατών μελών πρέπει να γίνει αμέσως, για να αποφευχθεί η αύξηση των νομισματικών εξισωτικών ποσών ή η θέσπισή τους·  ότι θεωρείται σκόπιμο να καθορισθεί για το γερμανικό μάρκο μία νέα αντιπροσωπευτική τιμή, πλησιέστερη στη σημερινή οικονομική πραγματικότητα·  ότι η προσαρμογή αυτής της τιμής πρέπει να λάβει υπόψη τις επιπτώσεις της ιδίως επί των τιμών· ότι για το λόγο αυτόν είναι απαραίτητο να προβλεφθεί ότι η εφαρμογή της νέας τιμής θα επέλθει γενικά εντός εύλογης προθεσμίας, που θα συνδέεται κατ αρχήν με την έναρξη της περιόδου εμπορίας ή με τροποποίηση των τιμών, χωρίς ωστόσο να αποκλεισθεί η άμεση έναρξη εφαρμογής σε ορισμένες περιπτώσεις·  ότι θεωρείται αναγκαίο, για να αποφευχθεί διάφορη μεταχείριση των αλληλοεξαρτωμένων προϊόντων, να προβλεφθεί ότι η νέα τιμή εφαρμόζεται στον τομέα των σιτηρών καθώς και στον τομέα των αυγών και του κρέατος πουλερικών, της ωοαλβουμίνης και της γαλακταλβουμίνης από την ίδια ημερομηνία·  ότι για λόγους σαφήνειας πρέπει να αναδημοσιευθούν όλες οι αντιπροσωπευτικές τιμές·  ότι θα ζητηθεί η γνώμη της Νομισματικής Επιτροπής, και ότι λόγω του επείγοντος πρέπει να ληφθούν τα προβλεπόμενα μέτρα υπό τους όρους που καθορίζονται στο άρθρο 3 παράγραφος 2 του κανονισμού 129,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα Ι έως VIII του κανονισμού (ΕΟΚ) αριθ. 878/77 αντικαθίστανται από τα παραρτήματα I εως ΙΧ του παρόντος κανονισμού.  Άρθρο 2  Ο παρών κανονισμός αρχίζει να ισχύει στις 6 Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Απριλίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. 106 της 30. 10. 1962 σ. 2553/62.  (2) ΕΕ αριθ. L 263 της 19. 9. 1973, σ. 1.  (3) ΕΕ αριθ. L 106 της 29. 4. 1977, σ. 27.  (4) ΕΕ αριθ. L 359 της 31. 12. 1980, σ. 17.  ΠΑΡΑΡΤΗΜΑ Ι  ΒΕΛΓΙΟ/ΛΟΥΞΕΜΒΟΥΡΓΟ  1. 1 ECU = 40,7985 βελγικά φράγκα/φράγκα Λουξεμβούργου.  Η τιμή αυτή εφαρμόζεται από τις 6 Απριλίου 1981.  2. Εν τούτοις, στον τομέα της αλιείας, η τιμή αυτή εφαρμόζεται από την 1η Ιανουαρίου 1982· μέχρι την ημερομηνία αυτή εφαρμόζεται η ακόλουθη τιμή:  1 ECU = 40,5191 βελγικά φράγκα/φράγκα Λουξεμβούργου.  ΠΑΡΑΡΤΗΜΑ ΙΙ  ΔΑΝΙΑ  1. 1 ECU = 7,91917 δανικές κορόνες.  Η τιμή αυτή εφαρμόζεται από τις 6 Απριλίου 1981.  2. Εν τούτοις, στον τομέα της αλιείας, η τιμή αυτή εφαρμόζεται από την 1η Ιανουαρίου 1982· μέχρι την ημερομηνία αυτή εφαρμόζεται η ακόλουθη τιμή:  1 ECU = 7,72336 δανικές κορόνες.  ΠΑΡΑΡΤΗΜΑ ΙΙΙ  ΓΕΡΜΑΝΙΑ  1. 1 ECU = 2,65660 γερμανικά μάρκα.  Η τιμή αυτή εφαρμόζεται από:  - 1 Ιουλίου 1981 για τον τομέα της ζάχαρης και της ισογλυκόζης,  - 1 Αυγούστου 1981 για τους τομείς των σιτηρών, των αυγών και του κρέατος πουλερικών, της ωοαλβουμίνης και της γαλακταλβουμίνης,  - 1 Νοεμβρίου 1981 για τον τομέα του χοιρείου κρέατος,  - 16 Δεκεμβρίου 1981 για τον τομέα του οίνου· εν τούτοις δύνανται να προβλεφθούν άλλες ημερομηνίες για τις εργασίες αποστάξεως και για τις ενισχύσεις που αναφέρονται στα άρθρα 14 και 14α του κανονισμού (ΕΟΚ) αριθ. 337/79,  - 1 Ιανουαρίου 1982 για τον τομέα των προϊόντων αλιείας,  - 1 Ιουλίου 1982 για τον τομέα των σπόρων προς σπορά,  - την έναρξη της περιόδου εμπορίας 1981/82 για τα λοιπά προϊόντα, για τα οποία υφίσταται περίοδος εμπορίας που δεν έχει ακόμη αρχίσει στις 6 Απριλίου 1981,  - 6 Απριλίου 1981 σε όλες τις άλλες περιπτώσεις.  2. Μέχρι τις ημερομηνίες που αναφέρονται στο σημείο 1 εφαρμόζεται η ακόλουθη τιμή:  - 1 ECU = 2,75175 γερμανικά μάρκα, εκτός από τον τομέα των σπόρων προς σπορά, για τον οποίο:  1 ECU = 2,78341 γερμανικά μάρκα. ΠΑΡΑΡΤΗΜΑ ΙV  ΓΑΛΛΙΑ  1. 1 ECU = 5,99526 γαλλικά φράγκα.  Η τιμή αυτή εφαρμόζεται από τις 6 Απριλίου 1981.  2. Εν τούτοις, στον τομέα της αλιείας, η τιμή αυτή εφαρμόζεται από την 1η Ιανουαρίου 1982· μέχρι την ημερομηνία αυτή εφαρμόζεται η ακόλουθη τιμή:  1 ECU = 5,84700 γαλλικά φράγκα.  ΠΑΡΑΡΤΗΜΑ V  ΕΛΛΑΣ  1. 1 ECU = 61,4454 ελληνικές δραχμές.  Η τιμή αυτή εφαρμόζεται από τις 6 Απριλίου 1981.  2. Εν τούτοις, στον τομέα της αλιείας, η τιμή αυτή εφαρμόζεται από την 1η Ιανουαρίου 1982· μέχρι την ημερομηνία αυτή εφαρμόζεται η ακόλουθη τιμή:  1 ECU = 59,7175 ελληνικές δραχμές.  ΠΑΡΑΡΤΗΜΑ VI  ΙΡΛΑΝΔΙΑ  1. 1 ECU = 0,685145 ιρλανδικές λίρες.  Η τιμή αυτή εφαρμόζεται από τις 6 Απριλίου 1981.  2. Εν τούτοις, στον τομέα της αλιείας, η τιμή αυτή εφαρμόζεται από την 1η Ιανουαρίου 1982· μέχρι την ημερομηνία αυτή εφαρμόζεται η ακόλουθη τιμή:  1 ECU = 0,659274 ιρλανδικές λίρες. ΠΑΡΑΡΤΗΜΑ VII  ΙΤΑΛΙΑ  1. 1 ECU = 1 227,00 ιταλικές λιρέτες.  Η τιμή αυτή εφαρμόζεται από τις 6 Απριλίου 1981.  2. Εν τούτοις, στον τομέα της αλιείας, η τιμή αυτή εφαρμόζεται από την 1η Ιανουαρίου 1982· μέχρι την ημερομηνία αυτή εφαρμόζεται η ακόλουθη τιμή:  1 ECU = 1 157,79 ιταλικές λιρέτες.  ΠΑΡΑΡΤΗΜΑ VIII  ΚΑΤΩ ΧΩΡΕΣ  1. 1 ECU = 2,81318 ολλανδικά φιορίνια.  Η τιμή αυτή εφαρμόζεται από τις 6 Απριλίου 1981.  2. Εν τούτοις, στον τομέα της αλιείας, η τιμή αυτή εφαρμόζεται από την 1η Ιανουαρίου 1982· μέχρι την ημερομηνία αυτή εφαρμόζεται η ακόλουθη τιμή:  1 ECU = 2,79391 ολλανδικά φιορίνια.  ΠΑΡΑΡΤΗΜΑ IX  ΗΝΩΜΕΝΟ ΒΑΣΙΛΕΙΟ  1 ECU = 0,618655 λίρες στερλίνες.